Mazurek, Milan, poslanec NR SR (2022-05-20):
Pre všetkých občanov Slovenskej republiky musí byť smutné uvedomenie si, že poslanci, či už za vládnu koalíciu, ale niektorí aj za opozíciu, sa úplne odtrhli od reality a uzavreli sa tu do svojej bubliny a vôbec nevnímajú, čo sa dnes deje vo verejnosti. Vy nevidíte, že mestá a obce vám vstúpili do štrajkovej pohotovosti. Ani slovo tu nebolo o tom, ako sa to bude riešiť. Týchto 18 strán tohto paškvilu je dôvodom, pre ktorý sa tak deje. Vy nevidíte, že Matovičov vlastný rodinný príslušník, šéf toho združenia samosprávnych krajov, sám vystúpil proti tomuto návrhu, ktorý len v budúcom roku zoberie samosprávnym krajom asi 120 miliónov eur, obciam a mestám 300 miliónov eur. Tu sa vôbec ako keby nevnímalo to, že mestá a obce tu prestávajú normálne fungovať, že hrozí obrovský štrajk, a každému je to jedno. Veď tu je proste bublinka, tu sme zavretí, tu sú veľké múry, tu si odhlasujeme čo potrebujeme, a tak to zrejme bude fungovať. Ale tak jednoduchá realita nie je. A to sa vám stalo práve kvôli tomu, že už medzi tých ľudí ani nechodíte. Nevnímate čo sa deje. Vy chcete od opozície, lebo toto už nie je debata o koalícii, bez tých opozičných hlasov, bez tých ľudí, ktorí chcú podržať Matoviča vo funkcii, vám týchto 18 stránok neprejde. Chcete 18, chcete od opozície podporu pre týchto tu 18 strán, ktoré znamenajú výdavok 1,2 miliardy eur. 1,2 miliardy eur, o ktorých hovoríte, že sú pomocou pre rodiny a pre deti na Slovensku. A ja sa pýtam tých mojich opozičných kolegov, ktorí chcú za tento paškvil zahlasovať, či si nemyslia, že 1,2 miliardy eur sa dá využiť lepšie, účelnejšie. Lebo my sme tu prví, ktorí budú kričať, že pomoc rodinám je potrebná, ale nie takýmto spôsobom. To vážne chcete vyhodiť 1,2 miliardy eur, dať ich do rúk Igorovi Matovičovi na ďalšiu jeho atómovú zbraň? Vy ste sa v ničom nepoučili? Nevysvitlo vám, čo sa deje s takýmito nápadmi? Nepoučili ste sa z očkovacieho bonusu, z očkovacej lotérie, z celoplošného testovania? Vôbec nič vám nedoplo? Stále nechápete, že keď mu dáte do rúk ďalší takýto atómový paškvil, tak to zase dopadne obrovskou katastrofou a štát príde o stovky miliónov eur? My sme ochotní sa normálne baviť o daňovom bonuse, nikto z nás s tým nemá problém. Samozrejme, treba to nastaviť efektívne tak, aby tí najchudobnejší dostali najviac, najchudobnejší pracujúci ľudia. Aj o prídavkoch na deti aj napriek tomu, že v máji teraz vidíme, že asi v každej osade bude veľký bašavel, ale chceme sa o tom normálne ochotne baviť, pretože je to istá forma pomoci rodinám, ale tie krúžky v tejto dobe, to sú absolútny nezmysel. Vy ste vôbec čítali ten legislatívny návrh? Čítali ste tie príspevky? On tu musí vytvoriť aplikáciu, tam sa ľudia budú registrovať, tam sa budú predhlasovať, to budú kontrolovať. Dokonca sú povinní písať recenziu na každý ten krúžok, inak nebudú môcť prihlásiť to dieťa na ďalší krúžok. Čo je to za nezmysel? Teraz je aktuálna situácia rekordného zdražovania, obrovskej inflácie, potrebujeme pomôcť tým ľuďom tak, že sa zastropujú ceny, napríklad pohonných hmôt, ceny potravín, zníži sa DPH na potraviny, potrebujeme, aby ľuďom zostalo v peňaženkách viac peňazí a platili menej za tovary a služby, ktoré potrebujú ku každodennému životu. Nie. Vy zoberiete a dáte Matovičovi už v roku 2024 406 miliónov eur, aby ich minul na nejaký svoj gigantický, bombastický nápad krúžkov pre deti, ktorý nebude fungovať. Nebude fungovať, lebo ten legislatívny návrh nemáte odkomunikovaný ani s ministerstvom, ktoré ho má zaviesť do praxe. Nemáte ho odkomunikovaný so zriaďovateľmi základných a stredných škôl. Ako môžete prísť takto s komplexným návrhom, ráno o deviatej ho tu hodíte poslancom a poobede ho chcete mať schválený a vôbec neviete, akým spôsobom sa bude zavádzať do praxe? Druhá vec, tento človek je chronický klamár. Myslím tým predkladateľa Igora Matoviča. Tu rozprával, môžete si to vypočuť zo záznamu, že 9 miliónov eur na finančný systém, teda informačný systém pre zabezpečenie fungovania tých jeho hlúpych krúžkov, a to nehovorím, že deťom sa má pomáhať, ale normálne, racionálne, nie takýmto nezmyselným nápadom, že tých 9 miliónov eur je výmysel a že nikde takýto údaj nie je. Rovnako povedal, že tých 486 zamestnancov, ktoré má ministerstvo financií, to znamená pod Matovičom priamo pracovať, naviac 486 zamestnancov je nezmysel a nikde to nie je. Uvedomte si jednu vec, hlavne opoziční kolegovia, ktorí mu to chcete podporiť. Ak si dnes otvoríte dôvodovú správu, analýzu vplyvov na rozpočet verejnej správy, ktorú dali do stránky Národnej rady, tak je tam napísané 12 zamestnancov a nejakých 800-tisíc eur. Ale ak si otvoríte materiál, ktorý bol na rokovaní vlády, pred minútou som to kontroloval, tak je tam napísané, a to usvedčuje Igora Matoviča z bohapustého klamstva, 9 miliónov eur na finančný systém a 486 zamestnancov. Teraz si otvorte. Vyzývam k tomu Matoviča, aby si to otvoril na stránke vlády Slovenskej republiky, keď si otvorí rokovanie, posledné rokovanie a nech si otvorí analýzu vplyvov na rozpočet verejnej správy, je tam jasne napísané, že ministerstvo financií bude musieť za účelom zabezpečenia fungovania týchto krúžkov prijať 486 nových zamestnancov a minúť 9 miliónov eur na IT systém. A teraz sa pýtam: Kto je tu teda ten hlupák? A kto je tu ten klamár? A z čoho ja mám ako poslanec vychádzať? Z toho, čo dal Matovič na vládu, alebo z toho, čo dal do parlamentu? To sú dve úplne rozdielne veci. Ja nikdy v živote nebudem hlasovať za to, aby si Matovič robil biznis za 9 miliónov eur s IT systémom. Ale ja neviem, či to je pravda, alebo nie je pravda, lebo na vláde schválili jedno, do parlamentu prišlo iné. A čo mám teraz veriť Igorovi Matovičovi, že to tak nie je, keď to má napísané vo vlastnom návrhu, s ktorým prišiel na vládu? Takto vy si predstavujete normálny legislatívny proces? Tak, že jeden návrh je úplne iný ako druhý? Že v jednom návrhu píšete, že zamestnáte 12 zamestnancov, a v druhom 486 zamestnancov. 486 nových zamestnancov. A za toto chcete, opoziční kolegovia, hlasovať, aby mal Matovič nových 486 zamestnancov? Alebo 200, alebo 300? Bohvie koľko, lebo jeden návrh je taký a druhý je úplne iný. Za toto chcete hlasovať? To je pomoc rodinám? Nedajú sa tých 9 miliónov eur, ktoré pravdepodobne využijú na IT systém, využiť lepšie? Nedajú sa? Alebo je Matovič tak jednoduchý, že si neprečíta návrh, ktorý hodí na vládu, a že tam vládni ministri zahlasovali za tých 9 miliónov, a teraz budú zase usvedčení z klamstva, že nikde sa nič také nepíše. Pritom to je v jeho vlastnom návrhu, pod ktorým je podpísaný. Za čo chcete hlasovať, opoziční kolegovia? Veď si to uvedomte, tých 400 miliónov eur, ktoré sa v roku 2024 použijú na to, aby mohol financovať tento nezmyselný systém aplikácií, krúžkov a neviem čoho všetkého, mohol dať deťom úplne iným spôsobom. Mohol zastropovať ceny potravín a rodičia by tým deťom kupovali lacnejšie jedlo. Mohli mať lacnejšie školy, lacnejšie škôlky. Mohol im znížiť náklady, to je boj proti inflácii. To, že ľudia musia za služby a tovary, ktoré platia, platiť menej, alebo že by tie ceny aspoň nerástli. Nieže on nahrnie peniaze k sebe, zoberie ich niekomu inému a potom ich začne rozdávať cez aplikácie, systémy, vymýšľať svetoborné riešenia, s ktorými nikto nikdy neprišiel, a aj to od roku 2023. Kolegovia opoziční, uvedomte si, že je máj 2022. Vy týmto návrhom v roku 2022 zvýšite rodinné prídavky o 4 eurá 12 centov, to je to, čo dávate každý mesiac rodinám. Plus zvýšite nejakým spôsobom daňový bonus. V tom príklade, ktorý uvádza Matovič vo vlastnom návrhu, pri rodine so štyrmi deťmi je to o 50 eur na daňovom bonuse viac. Dobre, s rodinou dvoch-troch detí koľko to môže byť? 25 – 30 eur, o toľko mesačne sa im zvýši, to je celá tá veľkolepá pomoc, o ktorú tu máme hlasovať, že v roku 2022, teraz, keď je dvojpercentná inflácia, teraz, keď všetko rastie, teraz, keď ceny pohonných hmôt lámu rekordy, vy dáte rodinám 30 eur mesačne. A od roku 2023, vtedy príde tá pomoc. Za toto mám hlasovať? Ja chcem hlasovať za to, aby rodinám sa pomohlo teraz, nie v roku 2023. Za toto chcete Matoviča podržať vo funkcii v máji 2022, aby ste pomohli v januári 2023? To vám príde ako správna pomoc? Veď ľudia potrebujú akútne financie teraz. Potrebujú teraz zastropovanie tých cien benzínu a nafty. Teraz potrebujú zastropovanie cien tých potravín, a nie v roku 2023. To vám stačí na to, aby ste Igora Matoviča podporili? Vám nevadí, opoziční kolegovia, že vám to tu priniesol ráno o deviatej a poobede o tom máte hlasovať, že vy ste schopní za niekoľko hodín schváliť návrh na 1,2 miliardy eur, pričom je absolútne nedotiahnutý a protestujú proti nemu vlastní ministri? Takto sa má riešiť politika, takto sa má riadiť štát? Toto je tá spokojnosť, ktorú máte? Čo majú tie rodiny robiť celý zvyšný rok 2022 s tými štyrmi eurami na prídavky? Čo majú robiť tí dôchodcovia, čo majú robiť tí ľudia, ktorí nemajú rodiny? 1,2 miliardy eur sa dá využiť absolútne inak, úplne špičkovo, komplexne. Dá sa pomôcť omnoho väčšiemu objemu ľudí, dá sa to urobiť bez zbytočných IT systémov a bez zbytočných 400 zamestnancov na ministerstve financií, a vy mu to aj tak chcete podporiť? Vy nevidíte, že toto nie je hlasovanie o pomoci rodinám, lebo tie potrebujú pomoc teraz? A najviac sa proti inflácii predsa bojuje znižovaním cien. Ak vy dnes zvýšite daňový bonus v takej forme, že to obciam budúci rok vezme 300 miliónov eur a vyšším územným celkom cez 120 miliónov eur, čo tieto obce urobia? Veď to všetci viete. Zvýšia ceny všetkého, všetkých služieb, znížia dostupnosť týchto služieb. Čo to bude pre tých ľudí znamenať? No, že všetko pôjde hore. A tak sa bojuje proti inflácii, že vlastne Igor Matovič zabezpečí, že všetko pôjde hore, pritom to mohol urobiť tak, že by znížil nejaké dane a nechal tým ľuďom tie peniaze vo vreckách, ale nie na úkor iných. Keď už štát má tieto peniaze na to, aby ich vedel rozhadzovať, tak ale efektívne, zmysluplne a nemôže sa to kryť ani nejakou nezmyselnou daňou z ruskej ropy, ktorá mesiac môže byť, dva mesiace nemusí byť. Veď to je absolútne nekryté. Ako chcete takýmto spôsobom fungovať v štáte? Preto ja hovorím ku vám koaličným, opoziční poslanci, lebo ku koaličným nemá zmysel hovoriť. Oni mu to podporia, im to je jedno, oni to ani nečítali. Ale vy chcete udržať Igora Matoviča vo funkcii? Ja to hovorím úplne vážne. Toto je hlasovanie o spôsobe, akým Igor Matovič vedie ministerstvo financií. Toto je hlasovanie o spôsobe, akým sa správa k verejným financiám, ako zadlžuje štát. Toto je o celých dvoch rokoch jeho činnosti jeho vlády a tých obrovských miliardách eur, ktoré prehajdákal na sprostosti, a vy mu idete podporiť ďalšiu sprostosť? Pritom tým rodinám sa dá efektívne pomôcť. Prečo nevyhodí z toho tie krúžky a nedá hlasovať len o daňovom bonuse a o prídavkoch na deti? Úplne iná podpora by tu bola. Nie. On vždy do niečoho musí zakomponovať to svoje, ten svoj úžasný, gigantický nápad, ten, ktorý nevymyslí nikto iný, len jeho múdra hlava. A zase o tom máme hlasovať. Bude sa tu smiať, bude si to užívať, ale vy ste tu uzavretí v bubline, a po mesiaci, keď obce a mestá vstúpia do generálneho štrajku, kto to pôjde riešiť? Kto to pôjde riešiť? Čo im poviete, že ste podporili Matoviča, pomoc rodinám o 30 eur v tomto roku. Veď otvorte oči, preto to hovorím ku vám. Ak dnes kotlebovci a tarabovci podporia Matoviča vo funkcii, tak ja vám potom normálne navrhujem, sadnite si tam k týmto hlasovacím zariadeniam k hnutiu OĽANO a môžete tam s nimi sedieť. Oplatí sa vám to? Toto sa vám naozaj oplatí za tých koľko? 30 – 35 eur, ktoré teraz mesačne teraz dáte rodinám, a milióny na jeho sprostosti? To sa fakt nedá urobiť inak? 1,2 miliardy v týchto osemnástich stranách. A kotlebovci, tarabovci to chcú podporiť. Mne to proste rozum neberie. Naozaj mi to rozum neberie, pritom fakt tých možností pre využitie tých peňazí je obrovské množstvo. Tie krúžky sú skrátka blbosť, hovorím vám to vážne, povie vám to každý občan. Keby ste mu dali na výber, tu máš 400 miliónov eur na to, aby sme zrežírovali obrovský systém aplikácií, počítačov, internetových systémov pre krúžky pre deti, alebo 400 miliónov eur, ktorým zastropujeme ceny potravín, no čo si každý občan asi vyberie? Fakt je to také ťažké? Nepomôžete tým deťom tým, že ich rodičia budú platiť menej za potraviny? Nepomôžete im napríklad tým, že nebudú musieť platiť za škôlku, tým, že nebudú musieť platiť za obedy pre deti v školách? Veď to všetko sú pomoci, ktoré im reálne fungujú, ktoré im fakt môžu pomôcť. A nemusíte to riešiť tak, že tým ľuďom, áno, dáte do vrecák peniaze, lebo tu boli argumenty, že nemôžme to dať všetkým rodinám, peniaze priamo do vreciek, že to musí byť na niečo naviazané. Ja to chápem, keby ste dnes začali rozdávať stovky či tisíce eur niektorým nezodpovedným rodinám, napríklad v osadách, nie všetkým, ale napríklad tým nezodpovedným, tak je to problém. Možno sa za to platiť alkohol, možno sa to skončí niekde v herniach. Ja to chápem. Tak ale zlacnite tovary a služby, ktoré potrebujú pre normálnu dennú spotrebu. Na to financie očividne máte, keď tu máte 1,2 miliardy, ale nie krúžkový systém. A druhá vec, ktorú chcem opozičným kolegom povedať. Sedíte tu, vidíte, ako „krásne, harmonicky" funguje táto vláda, ako sa žerú medzi sebou, ako sa nenávidia, ako sme blízko k pádu tejto vlády, a vy mu idete zachrániť jeho zadok? Vy mu idete zachrániť jeho stoličku? Tarabovci a kotlebovci chcú zachrániť Matoviča, aby naďalej fungoval a mohol devastovať Slovensko? Oplatí sa vám to? Fakt to stojí za to? Keby tá pomoc aspoň bola teraz, aspoň to chápem, ale v roku 2023, a vy ju tu v máji idete zachraňovať Matoviča? Absolútne to za to nestojí. Robíte obrovskú chybu, ak toto pustíte do druhého čítania, pretože na vašich hlasoch je závislý. A o týždeň vám už bude zase nadávať, že ste fašisti, extrémisti, odpad a neviem čo, tak ako to tu robil týždeň dozadu. Idete zachrániť človeka, ktorý devastuje Slovensko a z politiky urobil absolútny holubník. Idete zachrániť vládu, ktorá plače americkým kongresmanom, aby cenzurovala slovenský facebook, a zachrániť premiéra Hegera, v úvodzovkách premiéra, ktorý sa správa ako psíček na reťazi Spojených štátov amerických či Európskej komisie, v ktorej ďakuje kongresmanom, že sa vmiešavajú do interných záležitostí nejakého štátu. Toto vy idete zachraňovať, udržať to pri živote. Možno o mesiac, o dva vďaka tomu, že dnes podržíte Matoviča a neurýchlite rozpad tejto tragikomickej vlády, vypnú aj vaše facebooky, potom budete možno šťastní, lebo veď šírite ruskú propagandu, každý šíri ruskú propagandu, kto bojuje proti vláde, očividne, to nevidíte? Stojí vám to za to udržať túto vládu pri moci? To nevidíte, koľko devastačných opatrení už spravila a vy to urobíte za tých tridsať alebo koľko smiešnych eur, ktoré im v tomto roku rodinám dáte a ktoré im vôbec nepomôžu, pričom tu je taká zásoba peňazí očividne, že by mohli pomôcť omnoho viac? Fakt mi to rozum neberie, fakt mi to rozum neberie. A ja len dúfam pred občanmi Slovenskej republiky, že to vidia, že to vidia, že teraz, keď má opozícia ťahať za jeden povraz a pomôcť tomu bláznovi, ktorý sa tu teraz vysoko normálne že smeje, je mu tu fajn, lebo on už sa teší, jak on si tam bude riadiť tie svoje krúžky a klikať niekde do aplikácie, ktorú mu budú vynachádzať, lebo on povedal, že žiadnych deväť miliónov neexistuje, vo vlastnom materiáli, pod ktorý sa podpísal, to je, ale preňho to neexistuje, však to je génius, len ho nikto nechápe. Toto všetko vy udržíte pri moci tým, že za to zahlasujete. Fakt nerozumiem, nedokážem pochopiť, že toto dokážu opoziční poslanci podporiť.